Aias den Lille
Aias den Lille er søn af Oileus og leder af lokrerne ved Troja. I forhold til Aias den Store er "den lille Aias" ikke nogen sympatisk helt. Efter Trojas fald voldtog han Kassandra i Athenes tempel og ødelagde gudindens billedstøtte. Den lokriske skik med hvert år at sende to jomfruer til at tjene i Athenetemplet tolkes som et sonoffer for denne forbrydelse. Skikken bestod langt op i hellenistisk tid.